Blødningen er størst i starten og krever ofte bruk av store bind som må skiftes ofte. Etterhvert avtar blødningen før det igjen kommer friskt blod idet skorpen fra der morkaken har sittet festet i livmorveggen, løsner. Renselsen varer om lag 8 uker. Grunnet høy infeksjonsfare bør bad, både i kar og i friluft unngås. Dersom kvinnen har samleie i denne perioden anbefales bruk av kondom av samme årsak.